
ЕЎРАЗІЙСКАЯ ЭКАНАМІЧНАЯ КАМІСІЯ
КАЛЕГІЯ


РАШЭННЕ

	«11» ліпеня 2023 г.
	         № 95
	                         г. Масква          




Аб накладанні штрафаў за непрадстаўленне 
звестак (інфармацыі)

Калегія Еўразійскай эканамічнай камісіі (далей – Камісія) у адпаведнасці з падпунктам 5 пункта 16 Пратакола аб агульных прынцыпах і правілах канкурэнцыі (дадатак № 19 да Дагавора аб Еўразійскім эканамічным саюзе ад 29 мая 2014 года) (далей адпаведна – Пратакол, Дагавор), пунктам 17 Методыкі разліку і парадку накладання штрафаў за парушэнне агульных правіл канкурэнцыі на трансгранічных рынках, зацверджаных Рашэннем Савета Еўразійскай эканамічнай камісіі ад 17 снежня 2012 г. № 118 (далей – Методыка разліку і парадак накладання штрафаў), пунктамі 44 і 45 Парадку разгляду спраў аб парушэнні агульных правіл канкурэнцыі на трансгранічных рынках, зацверджанага Рашэннем Савета Еўразійскай эканамічнай камісіі ад 23 лістапада 2012 г. № 99 (далей – Парадак разгляду спраў), разгледзела справу аб непрадстаўленні звестак (інфармацыі), запытаных Камісіяй пісьмамі ад 6 ліпеня 2022 г. № 22-309, ад 2 жніўня 2022 г. № 22-398 і ад 19 жніўня 2022 г. № 22-423.
Па выніках разгляду матэрыялаў справы, грунтуючыся на палажэннях міжнародных дагавораў і актаў, якія ўваходзяць у права Еўразійскага эканамічнага саюза, у сферы канкурэнцыі, вывучыўшы фактычныя акалічнасці справы, што разглядаецца, і вывады камісіі па разглядзе справы, прадстаўленыя ў апісальнай і матывавальнай частках гэтага Рашэння згодна з дадаткам, Калегія Камісіі вырашыла:
1. Прызнаць адсутнасць падстаў для спынення разгляду справы. 
2. Прызнаць дзеянні (бяздзейнасць) таварыства з абмежаванай адказнасцю «Брутс Н» (Рэспубліка Беларусь, г. Мінск, вул. Інтэрнацыянальная, д. 27, РН 192356072, дата рэгістрацыі – 8 кастрычніка 2014 г., УНП 192356072) (далей – ТАА «Брутс Н»), а таксама Грыгарана Т.Г., які з’яўляўся ў перыяд з 6 ліпеня 2022 г. па 13 сакавіка 2023 г. генеральным дырэктарам ТАА «Брутс Н», якія выявіліся ў непрадстаўленні звестак (інфармацыі) па запыце Камісіі, парушэннем палажэнняў пункта 13 Пратакола, адказнасць за якое прадугледжана падпунктам 5 пункта 16 Пратакола.
3. У адпаведнасці з падпунктам 5 пункта 16 Пратакола і Методыкай разліку і парадкам накладання штрафаў з улікам наяўнасці акалічнасцей, змякчальных адказнасць (непрадстаўленне ўпершыню юрыдычнай асобай, прызнанай Камісіяй у адпаведнасці з Парадкам разгляду спраў асобай, якая не прадставіла ў Камісію звесткі (інфармацыю), прадугледжаныя раздзелам XVIII Дагавора і Пратаколам, у тым ліку асобай, якая не прадставіла звесткі (інфармацыю) па патрабаванні Камісіі), і адсутнасці акалічнасцей, абцяжарвальных адказнасць, прызначыць наступныя штрафы ў памеры:
ТАА «Брутс Н» – 433 333 расійскіх рублёў 33 капеек;
Грыгарану Т.Г. – 26 641 расійскага рубля 67 капеек.
Штрафы, прызначаныя гэтым Рашэннем, падлягаюць выплаце ў парадку, устаноўленым пунктамі 17 і 18 Пратакола (банкаўскія рэквізіты для выплаты штрафаў: Міністэрства фінансаў Рэспублікі Беларусь, УНП 100691903, Нацыянальны банк Рэспублікі Беларусь, БІК NBRBBY2X, нумар рахунку BY54 NBRB 3600 9000 0000 2000 0000, код выплаты ў бюджэт 05528).
4. Абавязаць ТАА «Брутс Н» на працягу 30 каляндарных дзён з даты ўступлення гэтага Рашэння ў сілу прадставіць у Камісію звесткі (інфармацыю), запытаныя пісьмамі ад 6 ліпеня 2022 г. № 22-309, ад 2 жніўня 2022 г. № 22-398 і ад 19 жніўня 2022 г. № 22-423, у парадку, устаноўленым гэтымі пісьмамі.
5. Камісіі праінфармаваць асоб, указаных у пункце 2 гэтага Рашэння, аб неабходнасці:
а) у адпаведнасці з абзацам другім пункта 171 Методыкі разліку і парадку накладання штрафаў заплаціць штрафы, прадугледжаныя пунктам 16 Пратакола, у поўным памеры не пазней за 60 каляндарных дзён з даты ўступлення гэтага Рашэння ў сілу. У выпадку нявыплаты штрафаў ва ўказаны тэрмін Камісія прымае меры, накіраваныя на прымусовае выкананне гэтага Рашэння, у адпаведнасці з пунктам 18 Методыкі разліку і парадку накладання штрафаў;
б) у адпаведнасці з пунктам 45 Парадку разгляду спраў паведаміць Камісіі аб выплаце штрафаў, указаных у пункце 3 гэтага Рашэння, на працягу 30 каляндарных дзён з даты сканчэння тэрміну, прадугледжанага падпунктам «а» гэтага пункта.
6. Гэта Рашэнне можа быць абскарджана ва ўстаноўленым парадку ў Суд Еўразійскага эканамічнага саюза.
7. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання.

	Старшыня Калегіі
Еўразійскай эканамічнай камісіі
	М. Мясніковіч

ДАДАТАК
да Рашэння Калегіі
Еўразійскай эканамічнай камісіі
ад 11 ліпеня 2023 г. № 95


АПІСАЛЬНАЯ І МАТЫВАВАЛЬНАЯ ЧАСТКІ
Рашэння Калегіі Еўразійскай эканамічнай камісіі 
ад 11 ліпеня 2023 г. № 95

У адпаведнасці з падпунктам 4 пункта 10 Пратакола аб агульных прынцыпах і правілах канкурэнцыі (дадатак № 19 да Дагавора аб Еўразійскім эканамічным саюзе ад 29 мая 2014 года) (далей адпаведна – Пратакол, Дагавор), у сувязі з парушэннем палажэнняў пункта 13 Пратакола, Еўразійскай эканамічнай камісіяй (далей – Камісія) вызначэннем ад 19 верасня 2022 г. № 53/вызн узбуджана справа аб непрадстаўленні або нясвоечасовым прадстаўленні звестак (інфармацыі) (далей – справа) у дачыненні да таварыства з абмежаванай адказнасцю «Брутс Н» (далей – ТАА «Брутс Н») (Рэспубліка Беларусь, г. Мінск, вул. Інтэрнацыянальная, д. 27, РН 192356072, дата рэгістрацыі – 8 кастрычніка 2014 г., УНП 192356072) і прызначана камісія па яе разглядзе ў наступным складзе:
старшыня камісіі па разглядзе справы Сушкевіч А.Г.;
намеснік старшыні камісіі па разглядзе справы Каліеў А.А.;
члены камісіі па разглядзе справы Каралькова В.С., Малясава Ю.С. і Абдылдаева А.Б.
Асобы, якія ўдзельнічалі ў разглядзе справы: прадстаўнікі ўпаўнаважаных органаў дзяржаў – членаў Еўразійскага эканамічнага саюза (далей адпаведна – дзяржавы-члены, Саюз), у кампетэнцыю якіх уваходзяць рэалізацыя і (або) правядзенне канкурэнтнай (антыманапольнай) палітыкі – Васіленка А.А. Новік А.В., Сагдат Ж.Б., Ташматаў У.А., Склярава Я.В., Шамякіна А.А. і Фокіна М.А.
У сувязі з неабходнасцю атрымання дадатковых звестак (інфармацыі) для прыняцця рашэння тэрмін разгляду справы прадоўжаны на 60 працоўных дзён, аб чым вынесена вызначэнне ад 7 снежня 2022 г. № 75/вызн.
У адпаведнасці з пунктам 23 Парадку разгляду спраў аб парушэнні агульных правіл канкурэнцыі на трансгранічных рынках, зацверджанага Рашэннем Савета Еўразійскай эканамічнай камісіі ад 23 лістапада 2012 г. № 99, 13 сакавіка 2023 г. старшынёй камісіі па разглядзе справы Сушкевічам А.Г. аб’яўлена аб заканчэнні разгляду справы.
Па выніках разгляду справы вызначана наступнае.
Па выніках разгляду заявы таварыства з абмежаванай адказнасцю «Стадыён» (Расійская Федэрацыя, г. Масква, зав. Свярчкоў, д. 8, буд. 1, АДРН 1117746397801, дата рэгістрацыі – 23 мая 2011 г., ІНП 7701919620) і таварыства з абмежаванай адказнасцю «ХУКАПЛЕЙС» (Расійская Федэрацыя, г. Масква, вул. Авіяматорная, д. 73а, буд. 15, пав. 2, каб. 12, АДРН 1177746534800, дата рэгістрацыі – 30 мая 2017 г., ІНП 9701077463) ад 28 ліпеня 2021 г. б/н (ад 28 ліпеня 2021 г. увах. № 13840) Камісіяй вызначэннем ад 6 чэрвеня 2022 г. № 27/вызн у дачыненні да ТАА «Брутс Н» прызначана расследаванне па прыкметах парушэння ім палажэнняў пункта 2 артыкула 76 Дагавора.
З мэтай поўнага, усебаковага і аб’ектыўнага правядзення расследавання, у адпаведнасці з пунктам 7 Парадку правядзення расследавання агульных правіл канкурэнцыі на трансгранічных рынках, зацверджанага Рашэннем Савета Еўразійскай эканамічнай камісіі ад 23 лістапада 2012 г. № 98 (далей – Парадак правядзення расследавання), і пунктам 13 Пратакола Камісіяй былі запытаны ў ТАА «Брутс Н» пісьмом ад 6 ліпеня 2022 г. № 22-309 (далей – пісьмо № 22-309) неабходныя звесткі (інфармацыя).
Пісьмо № 22-309 было накіравана з выкарыстаннем паслуг аператара паштовай сувязі – акцыянернага таварыства «Пошта Расіі» (далей – АТ «Пошта Расіі») заказным паштовым адпраўленнем з паведамленнем, якому прысвоены паштовы ідэнтыфікатар № R0055158388RU, на адрас месцазнаходжання адказчыка: 220030, Рэспубліка Беларусь, г. Мінск, вул. Інтэрнацыянальная, д. 27.
Згодна з паведамленнем аб уручэнні паштовага адпраўлення яно было ўручана адрасату 3 жніўня 2022 г. Указаныя даныя пацвярджаюцца інфармацыяй, прадстаўленай на афіцыйным сайце АТ «Пошта Расіі» ў інфармацыйна-тэлекамунікацыйнай сетцы Інтэрнэт (далей – афіцыйны сайт АТ «Пошта Расіі») у раздзеле «Адсочванне паштовых адпраўленняў» па паштовым ідэнтыфікатары R0055158388RU.
Аднак ТАА «Брутс Н» па запыце Камісіі не прадставіла звесткі (інфармацыю), запытаныя пісьмом № 22-309.
Камісія пісьмом ад 2 жніўня 2022 г. № 22-398 (далей – пісьмо № 22-398) на адрас ТАА «Брутс Н» паведаміла аб тым, што звесткі (інфармацыя), запытаныя Камісіяй пісьмом № 22-309, па ўсіх пунктах запыту не прадстаўлены, і праінфармавала ТАА «Брутс Н» аб неабходнасці прадстаўлення такіх звестак (інфармацыі) неадкладна, тым самым прадоўжыўшы тэрмін іх прадстаўлення.
Згодна з паведамленнем аб уручэнні паштовага адпраўлення яно было ўручана адрасату 29 жніўня 2022 г. Указаныя даныя пацвярджаюцца інфармацыяй, прадстаўленай на афіцыйным сайце АТ «Пошта Расіі» ў раздзеле «Адсочванне паштовых адпраўленняў» па паштовым ідэнтыфікатары R0055156095RU.
Камісія пісьмом ад 19 жніўня 2022 г. № 22-423 (далей – пісьмо № 22-423) яшчэ раз прасіла ТАА «Брутс Н» прадставіць звесткі (інфармацыю), запытаныя пісьмом № 22-309, і ўказала на неабходнасць іх прадстаўлення ў тэрмін да 31 жніўня 2022 г.
Згодна з паведамленнем аб уручэнні паштовага адпраўлення 30 жніўня 2022 г. здзейснены 2 няўдалыя спробы ўручэння пісьма № 22-423. Указаныя даныя пацвярджаюцца інфармацыяй, прадстаўленай на афіцыйным сайце АТ «Пошта Расіі» ў раздзеле «Адсочванне паштовых адпраўленняў» па паштовым ідэнтыфікатары R0055155727RU.
Такім чынам, адказчыкам не былі прадстаўлены звесткі (інфармацыя), запытаныя Камісіяй пісьмамі № 22-309, № 22-398 і 22-423. 
Галоўнае ўпраўленне юстыцыі Мінскага гарадскога выканаўчага камітэта пісьмом ад 6 снежня 2022 г. увах. № 23399 прадставіла выпіску з Адзінага дзяржаўнага рэгістра юрыдычных асоб і індывідуальных прадпрымальнікаў, копію паведамлення аб прызначэнні (замене) кіраўніка (іншай асобы, упаўнаважанай у адпаведнасці з устаноўчымі дакументамі дзейнічаць ад імені арганізацыі), копію працоўнага кантракта і статут адказчыка.
Згодна са звесткамі, якія ўтрымліваюцца ў Адзіным дзяржаўным рэгістры юрыдычных асоб і індывідуальных прадпрымальнікаў, Грыгаран Т.Г. у перыяд з 27 лістапада 2020 г. па 13 сакавіка 2023 г. з’яўляўся дырэктарам ТАА «Брутс Н», а таксама асобай, якая мае права без даверанасці дзейнічаць ад імені юрыдычнай асобы – ТАА «Брутс Н».
Згодна з матэрыяламі справы Грыгаран Т.Г. з’яўляецца аднаасобным выканаўчым органам юрыдычнай асобы (у адпаведнасці з устаноўчымі (статутнымі) дакументамі ТАА «Брутс Н»), а таксама дырэктарам ТАА «Брутс Н» (у адпаведнасці з загадам аб прызначэнні на пасаду ад 27 лістапада 2020 г. № 4).
16 студзеня 2023 г. Камісія вызначэннем № 4/вызн таксама прыцягнула ў якасці адказчыка па справе дырэктара ТАА «Брутс Н» Грыгарана Т.Г. і запытала адпаведныя звесткі (інфармацыю). Указанае вызначэнне было накіравана пісьмом ад 19 студзеня 2023 г. № 22-19 з выкарыстаннем паслуг АТ «Пошта Расіі» заказнымі паштовымі адпраўленнямі з паведамленнем, якім прысвоены паштовыя ідэнтыфікатары № RR177783236RU і № RR177783240RU, у тым ліку на адрас рэгістрацыі дырэктара ТАА «Брутс Н» Грыгарана Т.Г. па месцы жыхарства. Згодна з паведамленнямі 1 лютага 2023 г. былі ажыццёўлены няўдалыя спробы ўручэння паштовых адпраўленняў адрасатам.
[bookmark: _GoBack]6 лютага 2023 г. Камісія вызначэннем № 15/вызн паўторна праінфармавала ТАА «Брутс Н» і яго дырэктара Грыгарана Т.Г. аб неабходнасці прадстаўлення звестак (інфармацыі), запытаных вызначэннем Камісіі ад 16 студзеня 2023 г. № 4/вызн. Указанае вызначэнне было накіравана пісьмом ад 6 лютага 2023 г. № 22-48 з выкарыстаннем паслуг АТ «Пошта Расіі» заказнымі паштовымі адпраўленнямі з паведамленнем, якім прысвоены паштовыя ідэнтыфікатары № RR177783372RU (згодна з паведамленнем аб уручэнні паштовага адпраўлення гэта пісьмо было ўручана ТАА «Брутс Н» 9 сакавіка 2023 г.) і RR177783369RU, у тым ліку па адрасе рэгістрацыі дырэктара ТАА «Брутс Н» Грыгарана Т.Г. па месцы жыхарства (згодна з паведамленнем аб уручэнні паштовага адпраўлення 15 лютага 2023 г. спроба ўручэння Грыгарану Т.Г. была няўдалай).
3 сакавіка 2023 г. Камісія вызначэннем № 28/вызн паўторна праінфармавала ТАА «Брутс Н» і яго дырэктара Грыгарана Т.Г. аб неабходнасці прадстаўлення звестак (інфармацыі), запытаных вызначэннямі Камісіі ад 16 студзеня і ад 6 лютага 2023 г. Указанае вызначэнне было накіравана пісьмом ад 6 сакавіка 2023 г. № 22-116 з выкарыстаннем паслуг АТ «Пошта Расіі» заказнымі паштовымі адпраўленнямі з паведамленнем, якім прысвоены паштовыя ідэнтыфікатары № RR177783620RU і № RR177783602RU, у тым ліку на адрас рэгістрацыі дырэктара ТАА «Брутс Н» Грыгарана Т.Г. па месцы жыхарства. Згодна з паведамленнямі 17 сакавіка 2023 г. былі ажыццёўлены няўдалыя спробы ўручэння паштовых адпраўленняў адрасатам.
Згодна з падпунктам 7 пункта 10 Пратакола Камісія ажыццяўляе запыт і атрыманне інфармацыі ад органаў дзяржаўнай улады, органаў мясцовага самакіравання, іншых органаў і арганізацый дзяржаў-членаў, якія ажыццяўляюць іх функцыі, юрыдычных і фізічных асоб, у тым ліку канфідэнцыяльнай інфармацыі, неабходнай для ажыццяўлення паўнамоцтваў па кантролі за выкананнем агульных правіл канкурэнцыі на трансгранічных рынках.
Згодна з пунктам 13 Пратакола Камісія пры правядзенні расследаванняў парушэнняў агульных правіл канкурэнцыі на трансгранічных рынках запытвае неабходную для разгляду справы інфармацыю ў органаў дзяржаўнай улады, органаў мясцовага самакіравання, іншых органаў або арганізацый дзяржаў-членаў, якія ажыццяўляюць іх функцыі, юрыдычных і фізічных асоб. Суб’екты гаспадарання (суб’екты рынку), некамерцыйныя арганізацыі, органы дзяржаўнай улады, органы мясцовага самакіравання, іншыя органы або арганізацыі (іх службовыя асобы) дзяржаў-членаў, якія ажыццяўляюць іх функцыі, фізічныя асобы абавязаны прадстаўляць у Камісію па яе запыце ва ўстаноўленыя тэрміны неабходныя Камісіі ў адпаведнасці з ускладзенымі на яе паўнамоцтвамі інфармацыю, дакументы, звесткі, тлумачэнні.
Згодна з першым абзацам пункта 7 Парадку правядзення расследавання Камісія ў ходзе правядзення расследавання мае права запытваць у пісьмовай форме ў фізічных і юрыдычных асоб, органаў дзяржаўнай улады дзяржаў-членаў, органаў мясцовага самакіравання, іншых органаў або арганізацый дзяржаў-членаў, якія ажыццяўляюць іх функцыі, інфармацыю, дакументы, звесткі, тлумачэнні, неабходныя для правядзення расследавання, у тым ліку канфідэнцыяльныя.
Згодна з першым абзацам пункта 8 Парадку правядзення расследавання фізічныя і юрыдычныя асобы, а таксама органы дзяржаўнай улады дзяржаў-членаў, органы мясцовага самакіравання, іншыя органы або арганізацыі дзяржаў-членаў, якія ажыццяўляюць іх функцыі, абавязаны прадстаўляць у Камісію па запыце ва ўстаноўлены тэрмін неабходныя для выканання ўскладзеных на яе паўнамоцтваў інфармацыю, дакументы, звесткі, тлумачэнні, у тым ліку канфідэнцыяльныя.
Такім чынам, Камісія ў рамках правядзення расследавання ў адпаведнасці з Парадкам правядзення расследавання, выконваючы свае паўнамоцтвы па стрыманні парушэнняў агульных правіл канкурэнцыі суб’ектамі гаспадарання (суб’ектамі рынку) дзяржаў-членаў, кіруючыся палажэннямі Дагавора, запытала ў ТАА «Брутс Н» адпаведныя звесткі (інфармацыю).
Аднак запытаныя ў ходзе правядзення Камісіяй расследавання звесткі (інфармацыя) ТАА «Брутс Н» не прадстаўлены.
У рамках разгляду справы ТАА «Брутс Н» не прадставіла пазіцыю аб згодзе (нязгодзе) з фактам наяўнасці ў яго дзеяннях прыкмет парушэння палажэнняў пункта 13 Пратакола.
Пры гэтым камісія па разглядзе справы лічыць, што дзеянні (бяздзейнасць) ТАА «Брутс Н» выявіліся ў тым, што яно мела магчымасць прытрымлівацца права Саюза ў сферы антыманапольнага рэгулявання, аднак не прыняло неабходных і дастатковых мер па іх выкананні, у сувязі з чым можна зрабіць вывад аб тым, што ТАА «Брутс Н» учыніла дзеянні (бяздзейнасць), забароненыя пунктам 13 Пратакола, а менавіта не прадставіла звесткі (інфармацыю) па запыце Камісіі.
У пасяджэннях камісіі па разглядзе справы прадстаўнікі ТАА «Брутс Н» удзел не прымалі.
Акалічнасцей, якія перашкаджаюць прадстаўленню ТАА «Брутс Н» у Камісію звестак (інфармацыі), запытаных пісьмамі № 22-309, № 22-398 і 22-423, не выяўлена.
Згодна з абзацам другім падпункта 5 пункта 16 Пратакола пад службовай асобай разумеюцца кіраўнікі і работнікі суб’ектаў гаспадарання (суб’ектаў рынку), некамерцыйных арганізацый, што не з’яўляюцца суб’ектамі гаспадарання (суб’ектамі рынку), кіраўнікі арганізацый, што ажыццяўляюць паўнамоцтвы аднаасобных выканаўчых органаў суб’ектаў гаспадарання (суб’ектаў рынку), некамерцыйных арганізацый, што не з’яўляюцца суб’ектамі гаспадарання (суб’ектамі рынку), якія выконваюць арганізацыйна-распарадчыя або адміністрацыйна-гаспадарчыя функцыі
Грыгаран Т.Г., які з’яўляўся дырэктарам ТАА «Брутс Н» у адпаведнасці з устаноўчымі (статутнымі) дакументамі адказчыка, меў магчымасць прытрымлівацца права Саюза ў сферы антыманапольнага рэгулявання, аднак не прыняў неабходных і дастатковых мер па іх выкананні, у сувязі з чым можна зрабіць вывад аб тым, што Грыгаран Т.Г., не забяспечыўшы выкананне запыту Камісіі па прадстаўленні звестак (інфармацыі) у прызначаны ёю тэрмін, парушыў палажэнні пункта 13 Пратакола.
У рамках разгляду  справы дырэктару ТАА «Брутс Н» Грыгарану Т.Г. забяспечана магчымасць рэалізацыі ўсіх правоў, прадугледжаных пунктам 13 Парадку разгляду спраў аб парушэнні агульных правіл канкурэнцыі на трансгранічных рынках. Акрамя таго, у яго запытаны тлумачэнні па справе, а таксама пазіцыя аб згодзе або нязгодзе з парушэннем палажэнняў указанага пункта Пратакола.
У рамках разгляду справы дырэктар ТАА «Брутс Н» Грыгаран Т.Г. пазіцыю аб згодзе або нязгодзе з фактам наяўнасці ў яго дзеяннях прыкмет парушэння палажэнняў пункта 13 Пратакола не прадставіў.
Акалічнасцей, якія перашкаджаюць прадстаўленню дырэктарам ТАА «Брутс Н» Грыгаранам Т.Г. у Камісію звестак (інфармацыі), запытаных пісьмамі № 22-309, № 22-398 і 22-423, не выяўлена.
У пасяджэннях камісіі па разглядзе справы дырэктар ТАА «Брутс Н» Грыгаран Т.Г. і (або) яго прадстаўнікі ўдзел не прымалі, хадайніцтваў аб пераносе даты пасяджэння камісіі па разглядзе справы не прадстаўлялі.
Інфармацыя аб уважлівай прычыне няўдзелу ў пасяджэннях камісіі па разглядзе справы дырэктарам ТАА «Брутс Н» Грыгаранам Т.Г. і (або) яго прадстаўнікамі не прадстаўлена.
Ацаніўшы сабраныя па справе доказы, камісія па разглядзе справы лічыць, што віна ТАА «Брутс Н» і яго дырэктара Грыгарана Т.Г. знайшла пацвярджэнне, а іх дзеянні (бяздзейнасць) правільна кваліфікаваны як такія, што парушаюць палажэнні пункта 13 Пратакола.
Згодна з падпунктам 5 пункта 16 Пратакола Камісія ў адпаведнасці з Методыкай разліку і парадкам накладання штрафаў за парушэнне агульных правіл канкурэнцыі на трансгранічных рынках, зацверджанымі Рашэннем Савета Еўразійскай эканамічнай камісіі ад 17 снежня 2012 г. № 118 (далей – Методыка разліку і парадак накладання штрафаў), накладае штрафы за непрадстаўленне ў Камісію звестак (інфармацыі) па патрабаванні Камісіі, на фізічных асоб – у памеры ад 10 000 да 15 000 расійскіх рублёў, на службовых асоб і індывідуальных прадпрымальнікаў – у памеры ад 10 000 да 60 000 расійскіх рублёў, на юрыдычных асоб – у памеры ад 150 000 да 1 000 000 расійскіх рублёў.
ТАА «Брутс Н» і яго дырэктар Грыгаран Т.Г. не прадставілі ў Камісію звесткі (інфармацыю), запытаныя Камісіяй, упершыню. Указаная акалічнасць згодна з дадаткам № 2 да Методыкі разліку і парадку накладання штрафаў улічваецца ў якасці змякчальнай адказнасць пры разліку памеру штрафаў.
Іншых акалічнасцей, змякчальных адказнасць, і акалічнасцей, абцяжарвальных адказнасць, прадугледжаных дадаткамі № 1 і 2 да Методыкі разліку і парадку накладання штрафаў, што ўлічваюцца пры разліку памеру штрафаў, не выяўлена. 

